《得范松亭岭外书却寄》
清代·李旦华

迢递行踪逐断蓬，与君沟水各西东。梦遥衡岳啼猿外，书到山城细雨中。

别后又看春草碧，宵来喜见烛花红。江淮湿雾连朝暮，苦忆蛮天滞郝隆。

作者简介：清浙江嘉兴人，字宪吉，号厚斋。优贡生。淹贯经史，为诗博综宏丽。乾隆二十二年、二十七年，两次南巡召试，均列高等。年未三十而卒。有《周易象义》(未完成)、《十六国世系表》、《后唐书》、《青莲馆集》。